**คำอธิบายสรุปสาระสำคัญของพระราชบัญญัติส่งเสริมวิสาหกิจชุมชน พ.ศ. 2548 และที่แก้ไขเพิ่มเติม**

**ตามพระราชบัญญัติส่งเสริมวิสาหกิจชุมชน (ฉบับที่ 2) พ.ศ. 2562**

**(คำอธิบายนี้มีขึ้นเพื่อประโยชน์ในการเข้าใจสาระสำคัญของกฎหมายเท่านั้น)[[1]](#footnote-1)**

**----------------------------------**

**1. หลักการสำคัญของกฎหมาย**

 **1.1 ความมุ่งหมาย**

 เหตุผลในการประกาศใชพระราชบัญญัตินี้ คือ โดยที่เศรษฐกิจชุมชนเปนพื้นฐานของการพัฒนาเศรษฐกิจแบบพอเพียง และโดยที่เศรษฐกิจชุมชนในปจจุบันจํานวนหนึ่งยังอยูในระดับที่ไมพรอมจะเข้ามาแขงขันทางการคาทั้งในระดับภายในประเทศและระหวางประเทศ สมควรใหมีการสงเสริมความรูและภูมิปัญญาทองถิ่น การสรางรายได การชวยเหลือซึ่งกันและกัน การพัฒนาความสามารถในการจัดการ และการพัฒนารูปแบบ ของวิสาหกิจชุมชน อันจะยังผลใหชุมชนพึ่งพาตนเองไดและพัฒนาระบบเศรษฐกิจชุมชน ใหมีความเขมแข็งพรอมสําหรับการแขงขันทางการคาในอนาคตไมวาในระดับใด รวมไปถึงการพัฒนาวิสาหกิจชุมชนไปสูการเปนผูประกอบกิจการขนาดยอมและขนาดกลางตอไป จึงจําเปนตองตราพระราชบัญญัตินี้**[[2]](#footnote-2)**

 **1.2 วัตถุประสงค์**

 วิสาหกิจชุมชนหรือเครือข่ายวิสาหกิจชุมชนที่ขอรับการส่งเสริมตามพระราชบัญญัติต้องยื่นคำขอ จดทะเบียนตามที่คณะกรรมการส่งเสริมวิสาหกิจชุมชนประกาศกำหนด ซึ่งการจดทะเบียนวิสาหกิจชุมชนและเครือข่ายวิสาหกิจชุมชน มีวัตถุประสงค์ ดังนี้[[3]](#footnote-3)

 1.2.1 เพื่อให้รัฐบาลและหน่วยงานภาคี ได้ทราบข้อมูลวิสาหกิจชุมชนและเครือข่ายฯ เพื่อใช้เป็นเป้าหมายในการ ดำเนินงานส่งเสริมและพัฒนาที่ชัดเจน

 1.2.2 เพื่อให้การรวมตัวกันประกอบกิจการของชุมชน ในรูปแบบวิสาหกิจชุมชนและเครือข่ายวิสาหกิจชุมชนได้สถานะที่มีความมั่นคง “ได้รับการรับรองตามกฎหมาย” ทำให้มีสิทธิในการขอรับการส่งเสริม หรือสนับสนุน ตามมาตรการต่างๆ ของรัฐและหน่วยงานภาคีอื่นๆ ต่อไป

 **1.3 ขอบเขตการมีผลบังคับใช้**

 1.3.1 ให้กรมส่งเสริมการเกษตรและสำนักงานเกษตรจังหวัดทำหน้าที่เป็นศูนย์บริการรับเรื่อง ประสานงาน ติดตามผลการดำเนินการให้แก่วิสาหกิจชุมชนเพื่ออำนวยความสะดวกให้แก่วิสาหกิจชุมชนในการติดต่อกับส่วนราชการหรือหน่วยงานของรัฐ

 1.3.2 ให้ยกเว้นค่าธรรมเนียมในการโอนอสังหาริมทรัพย์ ให้แก่วิสาหกิจชุมชนเพื่อประโยชน์ในการดำเนินกิจการของวิสาหกิจชุมชนที่จัดตั้งเป็นนิติบุคคล[[4]](#footnote-4)

 **1.4 สาระสำคัญของกฎหมาย**

 1.4.1 หมวด 1 วิสาหกิจชุมชน ประกอบด้วย 4 มาตรา ซึ่งมีรายละเอียด ดังนี้

 มาตรา 5 : วิสาหกิจชุมชนใดที่จะขอรับการส่งเสริมตามพระราชบัญญัตินี้ ต้องยื่นคำขอ จดทะเบียนต่อกรมส่งเสริมการเกษตรตามระเบียบที่คณะกรรมการประกาศกำหนด

 มาตรา 6 : เมื่อกรมส่งเสริมการเกษตรได้รับคำขอจดทะเบียนและเห็นว่าวิสาหกิจชุมชนที่ยื่นคำขอจดทะเบียนมีลักษณะและวัตถุประสงค์ถูกต้องตามหลักเกณฑ์ที่คณะกรรมการประกาศกำหนด ให้กรมส่งเสริมการเกษตรรับจดทะเบียนและออกใบสำคัญแสดงการจดทะเบียนแก่วิสาหกิจชุมชนนั้น

 มาตรา 7 : การจดทะเบียนวิสาหกิจชุมชนอย่างน้อยต้องมีรายการดังต่อไปนี้

 (1) ชื่อและที่ตั้งของวิสาหกิจชุมชน

 (2) ชื่อและที่อยู่ของผู้มีอำนาจทำการแทนวิสาหกิจชุมชน

 (3) ชื่อและที่อยู่ของสมาชิกวิสาหกิจชุมชน

 (4) กิจการที่วิสาหกิจชุมชนมีความประสงค์จะดำเนินกิจการ

 มาตรา 8 : ภายในสามสิบวันนับแต่วันสิ้นปีปฏิทินให้วิสาหกิจชุมชนที่ได้จดทะเบียน ต่อกรมส่งเสริมการเกษตร ซึ่งประสงค์จะดำเนินกิจการต่อไปแจ้งให้กรมส่งเสริมการเกษตรทราบ ตามวิธีการ ที่คณะกรรมการกำหนด วิสาหกิจชุมชนใดไม่แจ้งความประสงค์ตามวรรคหนึ่งเป็นเวลาสองปีติดต่อกัน ให้กรมส่งเสริมการเกษตรมีหนังสือ เตือนให้วิสาหกิจชุมชนนั้นแจ้งภายในระยะเวลาที่กำหนดแต่ต้องไม่น้อยกว่า

สิบห้าวัน ถ้าไม่มีการแจ้งตามคำเตือนดังกล่าว ให้กรมส่งเสริมการเกษตรถอนชื่อออกจากทะเบียน วิสาหกิจชุมชนใดประสงค์จะเลิกกิจการให้แจ้งกรมส่งเสริมการเกษตรทราบภายในสามสิบวันนับแต่วันที่เลิกกิจการ ตามวิธีการที่คณะกรรมการกำหนด

 1.4.2 หมวด 2 เครือข่ายวิสาหกิจชุมชน ประกอบด้วย 3 มาตรา ซึ่งมีรายละเอียด ดังนี้

 มาตรา 9 : ให้นำบทบัญญัติในหมวด 1 มาใช้บังคับแก่การจดทะเบียนจัดตั้ง การแจ้งดำเนินกิจการ และการเลิกกิจการ เครือข่ายวิสาหกิจชุมชนโดยอนุโลม ให้เครือข่ายวิสาหกิจชุมชนที่จดทะเบียนต่อกรมส่งเสริมการเกษตรแล้ว มีสิทธิขอรับการส่งเสริมตามพระราชบัญญัตินี้

 มาตรา 10 : การบริหารจัดการเครือข่ายวิสาหกิจชุมชนให้เป็นไปตามข้อบังคับของเครือข่ายวิสาหกิจชุมชนนั้น ข้อบังคับตามวรรคหนึ่งอย่างน้อยจะต้องกำหนดให้การดำเนินการของเครือข่ายวิสาหกิจชุมชนเป็นไปตามความสมัครใจ โดยจะเป็นนิติบุคคลหรือไม่เป็นนิติบุคคลก็ได้

 มาตรา 11 : เครือข่ายวิสาหกิจชุมชนอาจดำเนินการดังต่อไปนี้ได้

 (1) ให้คำแนะนำและช่วยเหลือกิจการภายในของวิสาหกิจชุมชนในเครือข่าย ดังต่อไปนี้

 (ก) ให้ความช่วยเหลือในการจัดตั้งหรือการศึกษาวิจัยเกี่ยวกับการนำวัตถุดิบ ทรัพยากร หรือภูมิปัญญาของชุมชน มาใช้ให้เหมาะสมกับวิสาหกิจชุมชนและสภาพท้องถิ่น

 (ข) ให้ความรู้ การฝึกอบรม หรือความช่วยเหลือในการปรับปรุงหรือพัฒนาการผลิต การให้บริการ การบริหาร จัดการ การหาทุน การตลาด และอื่นๆ อันเป็นประโยชน์ต่อการดำเนินงานของวิสาหกิจชุมชนในเครือข่าย

 (ค) ให้คำแนะนำหรือดำเนินการใดๆ เพื่อประโยชน์ในการดำเนินงานของวิสาหกิจชุมชนในเครือข่าย ทั้งในระดับ พื้นที่ ระดับภูมิภาค และระดับประเทศ

 (2) ให้คำแนะนำและช่วยเหลือกิจการภายนอกของวิสาหกิจชุมชนในเครือข่าย ดังต่อไปนี้

 (ก) เป็นคนกลางในการติดต่อกับส่วนราชการ รัฐวิสาหกิจ องค์การมหาชน หรือหน่วยงานอื่นของรัฐ รวมทั้ง องค์กรภาคเอกชน เพื่อขอรับความช่วยเหลือและการส่งเสริมวิสาหกิจชุมชนในเครือข่าย

 (ข) ประสานงานกับเครือข่ายวิสาหกิจชุมชนหรือวิสาหกิจชุมชนอื่น เพื่อแลกเปลี่ยนความรู้ หรือดำเนินกิจกรรมอื่น อันเป็นประโยชน์หรือเพิ่มพูนประสิทธิภาพในการดำเนินงานของวิสาหกิจชุมชนในเครือข่าย

 (3) เป็นศูนย์กลางในการส่งเสริมความสามัคคีและการช่วยเหลือเกื้อกูลซึ่งกันและกัน และความร่วมมือทางวิชาการ เพื่อให้วิสาหกิจชุมชนมีความเข้มแข็งและมีประสิทธิภาพในการดำเนินงาน ไม่ว่าในด้านคุณภาพของสินค้าหรือผลิตภัณฑ์ การบริหารจัดการ และการพัฒนาการตลาด

 (4) เสนอความเห็นต่อคณะกรรมการเกี่ยวกับนโยบายหรือมาตรการในการส่งเสริมวิสาหกิจชุมชนของส่วนราชการ รัฐวิสาหกิจ องค์การมหาชน หรือหน่วยงานอื่นของรัฐ[[5]](#footnote-5)

มาตรา 24 ให้กรมส่งเสริมการเกษตรทำหน้าที่เป็นสำนักงานเลขานุการของคณะกรรมการส่งเสริมวิสาหกิจชุมชน มีอำนาจหน้าที่

 (1) ด้านงานธุรการ

 (2) จัดทำแผนพัฒนาและส่งเสริมกิจการวิสาหกิจชุมชนเพื่อเสนอต่อคณะกรรมการส่งเสริมวิสาหกิจชุมชน

 (3) ประสานงานกับหน่วยงานต่างๆ เพื่อส่งเสริมกิจการวิสาหกิจชุมชน

 (4) จัดทำข้อมูลสถิติเกี่ยวกับวิสาหกิจชุมชน วิเคราะห์ปัญหาและอุปสรรคในการประกอบกิจการของวิสาหกิจชุมชน

 (5) จัดอบรมและให้ความรู้แก่วิสาหกิจชุมชนเกี่ยวกับการประกอบการ

 มาตรา 26/1 เพื่อประโยชน์ในการอำนวยความสะดวกและลดขั้นตอนของวิสาหกิจชุมชนในการติดต่อกับส่วนราชการหรือหน่วยงานของรัฐ ให้กรมส่งเสริมการเกษตรหรือสำนักงานเกษตรจังหวัดแล้วแต่กรณี ทำหน้าที่เป็นศูนย์บริการรับเรื่อง ประสานงาน ติดตามผลการดำเนินการให้แก่วิสาหกิจชุมชนที่ประสงค์จะขอจัดตั้งเป็นนิติบุคคลในรูปแบบต่างๆ ทั้งนี้ ไม่เป็นการตัดสิทธิวิสาหกิจชุมชนที่ประสงค์จะดำเนินการติดต่อกับส่วนราชการหรือหน่วยงานของรัฐที่เกี่ยวข้องด้วยตนเอง

 มาตรา 26/2 เพื่อเป็นการส่งเสริมและสนับสนุนให้วิสาหกิจชุมชนจัดตั้งเป็นนิติบุคคล ให้การจดทะเบียนโอนอสังหาริมทรัพย์ให้แก่วิสาหกิจชุมชนซึ่งได้จัดตั้งเป็นนิติบุคคล ได้รับยกเว้นค่าธรรมเนียม ตามประมวลกฎหมายที่ดิน ทั้งนี้ เฉพาะกรณีที่เป็นการโอนอสังหาริมทรัพย์เพื่อใช้ประโยชน์ในกิจการ ของวิสาหกิจชุมชนและมีอยู่ก่อนวันยื่นคำขอจัดตั้งเป็นนิติบุคคล ระหว่างสมาชิกวิสาหกิจชุมชนกับวิสาหกิจชุมชน ซึ่งได้จัดตั้งเป็นนิติบุคคลนั้น โดยมีหนังสือรับรองจากกรมส่งเสริมการเกษตร ตามหลักเกณฑ์ วิธีการ และเงื่อนไข ที่คณะกรรมการประกาศกำหนด**[[6]](#footnote-6)**

1. ข้อ 2 (3) ของหลักเกณฑ์การจัดทำคำอธิบายสรุปสาระสำคัญของกฎหมาย ประกาศ ณ วันที่ 27 พฤศจิกายน 2562 [↑](#footnote-ref-1)
2. ราชกิจจานุเบกษา เล่ม 122 ตอนที่ 6 ก ลงวันที่ 18 มกราคม 2548 หน้าที่ 13 [↑](#footnote-ref-2)
3. คู่มือการจดทะเบียนวิสาหกิจชุมชนและเครือข่ายวิสาหกิจชุมชน (ปี 2562) หน้าที่ 3 [↑](#footnote-ref-3)
4. ราชกิจจานุเบกษา เล่ม 136 ตอนที่ 50 ก ลงวันที่ 16 เมษายน 2562 หน้าที่ 37 [↑](#footnote-ref-4)
5. คู่มือการจดทะเบียนวิสาหกิจชุมชนและเครือข่ายวิสาหกิจชุมชน (ปี 2562) หน้าที่ 5-6 [↑](#footnote-ref-5)
6. คู่มือการจดทะเบียนวิสาหกิจชุมชนและเครือข่ายวิสาหกิจชุมชน (ปี 2562) หน้าที่ 14 [↑](#footnote-ref-6)